Shkolla e Biznesit e BE-së

**EU Business School** (Shkolla e Biznesit e BE-së) është një shkollë e biznesit dhe menaxhimit me kampuse në Zvicër (Gjenevë dhe Montreux), Gjermani (Mynih) dhe Spanjë (Barcelonë) dhe një qendër ekzekutive në Yvorne në Zvicër.

alt=Alt|kufi|djathtas|linjabazë|parapamje|320x320px|Shkolla e Biznesit e BE-së në Gjenevë

## Historiku 
EU Business School është themeluar në Antwerp nga Xavier Nieberding në vitin 1973 dhe më pas në Bruksel në vitin 1982 nga Dominique Jozeau. Presidenti aktual, Dirk Craen, është gjithashtu anëtar i Katedrës së UNESCO-s për Marrëdhënie Ndërkombëtare, sipërmarrje, menaxhim dhe administrim biznesi.

Pas futjes si anëtar ndihmës fakulteti në vitin 1977, Dirk Craen u bë profesor dhe dekan i kampusit të Montreux në vitin 1985 dhe President i EU Business School në vitin 1998. Ky i fundit ka marrë titullin Profesor Nderi i Rostov State University of Economics (RSUE) në vitin 2012 dhe Urdhrin e Kurorës (Belgjikë) në vitin 2014. Dr. Craen është gjithashtu anëtar i Shoqatës Ndërkombëtare të Rektorëve të Universiteteve.

## Programet akademike 
EU Business School ofron të gjitha kurset e saj në gjuhën angleze. Programet janë klasifikuar në Bachelor, Master dhe Doktoraturë në Administrim Biznesi (BBA, MBA, DBA).

alt=Alt|kufi|djathtas|linjabazë|parapamje|319x319px|Shkolla e Biznesit e BE-së në Barcelonë

Shkolla ka shumë programe të tilla si Komunikim dhe Marrëdhënie me Publikun, Turizëm, Marrëdhënie Ndërkombëtare, Menaxhim Sportiv, biznes dhe zhvillim i qëndrueshëm, financë, shkenca dixhitale, tregti ndërkombëtare, sipërmarrje, tregti online dhe burime njerëzore.

Shkolla ofron gjithashtu edhe një Bachelor për Administrim Biznesi, një Master në tregti ndërkombëtare online dhe një doktoraturë në Administrim Biznesi.

EU Business School ofron diploma të dyfishta me Nichols College në Massachusetts (SHBA), Kolegjin e Charleston në Karolinën e Jugut (SHBA), University Shinawatra në Bangkok (Tailandë) dhe Jesselton College (Malajzi).  EU Business School ofron programe partnershipi në Azinë Juglindore dhe Rusi. Shkolla inkurajon nxënësit e saj që të marrin pjesë në shkëmbimet ndërmjet kampuseve në Spanjë, Zvicër, Gjermani, Mbretëri e Bashkuar, Rusi, Kazakistan, Tajvan, Kinë, SHBA, Malajzi dhe Tajlandë.

## Akreditimet 
EU Business School ofron diploma të akredituara gjermane dhe britanike: një diplomë Bachelor në Tregti Ndërkombëtare dhe Master Shkencor (MSc) dhe administrim biznesi (MBA) në Menaxhim Ndërkombëtar, të dyja me klasifikimin H+ (akreditimin shtetëror) në Anabin. Që nga viti 2015, EU Business School ofron një "Bachelor of Arts in International Business" (Bachelor në Biznes Ndërkombëtar) në partneritet me Universitetin e Derby dhe një "MBA dhe MSc në Menaxhim Ndërkombëtar" në partneritet me Universitetin e Roehampton. Të dyja programet janë të akredituara nga qeveria britanike.

EU Business School gjithashtu ofron një program të përbashkët me universitetet që kanë akreditimin shtetëror, përkatësisht Pace University (New York), dhe Fisher College (Boston), duke i dhënë studentëve dy diploma bachelor me të drejta të plota.

Në nëntor të vitit 2014, EU Business School ka marrë certifikimin e EduQua, reputacioni i cilësisë zvicerane për institucionet e arsimit të të rriturve dhe arsimit të mëtejshëm.

Të gjitha kampuset e EU Business School (në Zvicër, Spanjë, Gjermani) kanë marrë Akreditimin Ndërkombëtar të Cilësisë (IQA) nga  Central and East European Management Development Association (CEEMAN) në janar të vitit 2011, rinovuar në vitin 2015. 

Integriteti i kampuseve është i akredituar nga Accreditation Council for Business Schools and Programs (Këshilli i Akreditimit për Shkollat e Biznesit dhe Programeve) (ACBSP) që nga viti 2009.

Disa programe të kampuseve zvicerane në Montreux dhe Gjenevë janë akredituar nga International Assembly for Collegiate Business Education (Asambleja Ndërkombëtare për Arsimin Kolegjial të Biznesit) (IACBE) që nga marsi 2010.

## Renditja 
### Quacquarelli Symonds 
Në vitin 2015, MBA e EU Business School në Barcelonë u rendit e 2-ta nga 46 prej Quacquarelli Symonds në kuadër të kthimit të investimeve. Rritja mesatare e pagave pas përfundimit të një MBA në EU Business School në Barcelonë është 138%. Kostoja e këtij programi masteri është e dyta më e lira në listën e propozuar nga QS dhe periudha mesatare e shlyerjes është 23 muaj.

EU Business School është renditur si shkolla e 3-të më e mirë zvicerane pas IMD dhe Universitetit të Saint-Gall sipas Raportit të QS Global 200 Business Schools 2013/14. Renditja është bazuar në një studim të kryer mbi 2,000 punëdhënës që rekrutojnë shpesh titullarë të MBA. Raporti QS 2013/2014 rendit Kampusin e EU Business School në Spanjë, Zvicër dhe Gjermani në pozicionin e 33-të. The 2013/2014 QS Report, ranked the EU campuses from Spain, Switzerland, and Germany at the 33rd position.

Në vitin 2013, EU Business School ka siguruar pozicionin e 8-të në listën e QS për MBA-të më të përshtatshme për femrat ndërmjet 200 shkollave të biznesit të përzgjedhura në të gjithë botën.

### CEO Magazine 
Në vitin 2016, MBA online e EU Business School u rendit në vendin e parë në botë për klasifikimet online. Përveç kësaj, MBA dhe EMBA e EU Business School konsiderohen të dyja si programe Evropiane reference (Tier One).

Në vitin 2015, programi MBA i EU Business School zuri vendin e parë ex æquo në renditjen e 20 më të mirëve në botë dhe programi i MBA online është renditur më i miri në klasifikimet botërore online. Gjithashtu, programi i MBA në kampus bënte pjesë në renditjet më të mira për MBA europiane dhe EMBA është konsideruar ndër më të mirat në listën botërore.

Në vitin 2013, MBA e EU Business School është zgjedhur si programi më i mirë në Evropë dhe EMBA si program i rendit të dytë në rang botëror nga Forumi i të diplomuarve në rang ndërkombëtar të CEO Magazine.

### Renditje të tjera 
Në vitin 2011, EU Business School  u zgjodh si shkolla e 6-të më e mirë e biznesit në botë për femrat nga Capital Magazine.

Në vitin 2010, MBA e EU Business School është renditur ndërmjet 50 shkollave më të mira në rrjetet sociale.

## Lidhje me institucione të tjera 
Në janar të vitit 2013, EU Business School është bërë sponsor i Dhomës së Tregtisë, Industrisë dhe Shërbimeve të Gjenevës.

Kampuset zvicerane të EU Business School janë anëtare të Federatës Zvicerane të shkollave private (SFPs), të Shoqatës së Gjenevës të shkollave private (AGEP) dhe të Shoqatës së Kantonit të Vaud të Shkollave Private (AVDEP).

Kampusi i Barcelonës është anëtar i Shoqatës hispanike të kolegjeve dhe universiteteve (HACU).

EU Business School është anëtare e Akademisë së Biznesit në Shoqëri (EABIS), Këshillit Evropian për Arsim Biznesi (ECBE) si edhe Fondacionit Evropian për Zhvillim Menaxhim (EFMD).

## Kampuset 
parapamje|Një klasë studimi në Shkollën e Biznesit të BE-së në Barcelona

parapamje|Korridoret e Shkollës së Biznesit të BE-së në Barcelona

EU Business School ka kampuse në Gjenevë, Montreux, Barcelonë dhe Mynih si edhe një seri institucionesh partnere në mbarë botën. Të gjitha kampuset ofrojnë program të unifikuar shkollor. Ky program është vetëm në anglisht në mënyrë që studentët të mund të lëvizin lehtë nëpër kampuset e ndryshme gjatë studimeve të tyre.

Kampusi i Gjenevës ndodhet 5 minuta larg nga Liqeni i Gjenevës dhe disa kilometra nga Alpet franceze dhe zvicerane. Qyteti është selia e Kombeve të Bashkuara (OKB-së) dhe Organizatës Botërore të Tregtisë (OBT). Kampusi përfshin akses në Wi-Fi si edhe një seri kompjuterësh në dispozicion të studentëve që kanë nevojë.

Kampusi i Montreux ndodhet në qendër të qytetit. Ky i fundit është i njohur sidomos për Montreux Jazz Festival (Festivalin e Xhazit në Montreux). Kampusi është e pajisur me Wi-Fi dhe përfshin një seri kompjuterësh në dispozicion të studentëve që kanë nevojë.

EU Business School është anëtare e Consejo Latinoamericano de Escuelas de Administración (Këshillit Latinoamerikan të Shkollave të Biznesit) (CLADEA). Shkolla gjithashtu ofron një certifikatë për përgjegjësinë shoqërore të ndërmarrjeve në bashkëpunim me organizatën botërore të punës. 

Në vitin 2012, EU Business School ka nisur një Bachelor në Menaxhimin e Qëndrueshmërisë.

Në vitin 2014, Kryqi i Gjelbër Ndërkombëtar mori çmim për zhvillim të qëndrueshëm nga EU Business School.

## Diploma nderi 
Më 27 qershor 2015 Brian Cookson kreu doktoraturën për të drejtën civile me titullin Honoris Causa pranë EU Business School.

Më 25 qershor 2014 Dr. R. Seetharaman, Shefi ekzekutiv i Doha Bank, mbrojti doktoraturën mbi Qeverisjen Globale pranë EU Business School. Ish-presidenti zviceran Dolf Ogi ka marrë të njëjtën diplomë dhe është ftuar nga EU Business School për të lançuar librin e tij në gjuhën angleze: "Dolf Ogi: Statesman dhe Sportsman".

Mes zotëruesve të një doktorature nderi nga EU Business School figurojnë Nick Hayek Jr., Gerard Dubois, Dr Abel Gyozevich Aganbegyan, Alexander Vinokourov dhe Steve Guerdat. 

## Iniciativat e marketingut 
EU Business School është partner zyrtar i projektit Crucero Business Networking CBN). Ky projekt është një kombinim i edukimit, argëtimit dhe komunikimit në rrjet.

Në vitin 2013, EU Business School i ka dhënë çmimin për përgjegjshmërinë shoqërore të ndërmarrjeve fondacionit Make-a-Wish, si edhe fondacionit të FC Barcelona në vitamin 2012.

Në dhjetor të vitit 2013, EU Business School ka marrë pjesë në një koktej për mirëseardhjen e studentëve të rinj të organizuar nga qeveria në Sarria-Sant Gervasi.

Në korrik të vitit 2014, EU Business School  organizoi konferencën për TEDxBarcelona të quajtur "Bota e Re". Në të morën pjesë 8 diskutantë që ndanë vizionin e tyre për të ardhmen e shoqërisë, arkitekturës, mjekësisë dhe teknologjisë.

Në dhjetor 2013, Marc Guerrero, profesor i menaxhimit ndërkulturor në EU Business School, anëtar i Konvergjencës Demokratike të Katalonjës dhe nënkryetar i Aleancës së Liberalëve dhe Demokratëve për Evropën, botoi një libër të titulluar "Rebooting Europe". Ky libër është një ese optimiste për të ardhmen e Evropës duke adresuar problematikën e një shoqërie të ndarë mes vlerave të së kaluarës dhe pasigurive për të ardhmen.

EU Business School është pjesë e "partnerëve atipike" të Festivalit të Xhazit në Montreux.

Në janar të vitit 2015, EU Business School mirëpriti fillimin në Romandie, Yvorne, të forumit ekonomik zviceran.

## Shih edhe 
* Kolegji Evropian i Kosovës

## Referime 

## Lidhje të jashtme 
* European University Official Website
* Information about the European University in Switzerland